Thanachart P.M. Strategy – บล.ธนชาต
Thanachart P.M. Strategy - บล.ธนชาต ประจำวันที่ 22 มี.ค.60
22 มี.ค. 2560

Thanachart P.M. Strategy – บล.ธนชาต
 
SET ฟื้นตัวที่แนวรับ 1,558 จุด แต่ยังไม่น่าวางใจ “ซื้อ” AAV ต่อจากเมื่อวาน
ดัชนี SET อยู่ที่ 1,566.14 จุด -2.64 จุด -0.17% ปริมาณซื้อขาย 16,983 ลบ.
 
แนวรับ : 1,560 / 1,554          แนวต้าน : 1,573 / 1,585
 
สรุปทิศทางและแนวโน้มตลาด
SET ฟื้นตัวที่แนวรับ 1,558 จุด แต่ยังไม่วางใจ โดยแรงขายสินทรัพย์เสี่ยงในตลาดหุ้นโลก จากความกังวลนโยบายเศรษฐกิจทรัมป์ อาจล่าช้ากว่าที่คาดการณ์ไว้ กดดัน SET ตั้งแต่เปิดตลาด แต่แนวรับที่ 1,558 จุด ยังทำหน้าที่ได้ดี และเกิดสัญญาณ Rebound ระยะสั้น ซึ่งแม้เป็นสัญญาณที่ดี แต่ยังไม่น่าวางใจเนื่องจาก 1) ตลาดหุ้น Dow Jones ปรับลดลงต่ำกว่าเส้นค่าเฉลี่ย 1 เดือนเป็นครั้งแรกในรอบ 2 เดือนที่ผ่านมา 2) เรามองการฟื้นตัวของ SET ตั้งแต่กลางสัปดาห์ก่อนเป็นเพียง relief rally หรือการฟื้นตัวระยะสั้นอยู่แล้ว และ 3) valuation ของ SET อยู่ในโซนสูง
“ซื้อ” AAV นักท่องเที่ยวเริ่มฟื้นตัว และผลดีราคาน้ำมันอ่อนตัว: แนะนำ “ซื้อ” AAV ด้วยเป้าหมายพื้นฐาน 7.20 บาท ด้วยปัจจัยสนับสนุนจาก 1) นักท่องเที่ยวฟื้นตัวตั้งแต่ต้นปี หนุนผลการดำเนินงาน 1Q17 ที่เป็นช่วง High season 2) ราคาน้ำมันอ่อนตัว หลังสต็อกน้ำมันสหรัฐฯ เพิ่มเป็นปัจจัยบวกโดยตรงต่อกลุ่มสายการบิน 3) การแข่งขันยังแรง แต่เริ่มเห็นสัญญาณชะลอการขยายฝูงบินของคู่แข่ง 4) Valuation ที่ PE 13.5x ต่ำกว่าค่าเฉลี่ยในอดีตที่ 15x และ 5) ทางเทคนิค Trade Code อยู่ที่ “ซื้อเพิ่ม” เป้าหมายระยะสั้นที่ 6.5/6.75 บาท
 
หุ้นที่น่าสนใจทางเทคนิค
ICHI “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 3 เดือนได้ ด้วยรูปแบบ Double Bottom พร้อมปริมาณการซื้อขายกลับมาสูงขึ้นอีกครั้ง สอดคล้องกับเครื่องมือ MACD พลิกกลับมาเป็นบวกได้วันแรก เป็นจังหวะซื้อเก็งกำไรตามการฟื้นตัว มีแนวต้านแรกที่ Downtrend Line บริเวณ 11.00 บาท และถัดไปที่ 11.50 บาท
EASON “ซื้อ” ราคาหุ้นดีดตัวฟื้นตัวขึ้นทะลุแนวกด Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายเริ่มกลับมาสูงขึ้น ขณะที่เครื่องมือ DI+ กลับมาชี้ตัด DI- ขึ้นสนับสนุน มีแนวต้านแรกที่ 4.28 บาท และถัดไปที่ 4.38/4.42 บาท